[{"text_idx": "#000000", "text": "Veg Machine on o\u0303nnelike juhuste rada. Tegelikult on see pikk jutt, aga kirjutan siia kiire kokkuvo\u0303tte \ud83d\ude42 - olin vabatahtlikuna Loomade Nimel organisatsioonis, kus otsustasin, et vo\u0303iks Tartus hakata vegan o\u0303htuso\u0308o\u0308ke korraldama. Mo\u0303eldud tehtud. O\u0303htuso\u0308o\u0308gid oli populaarsed ja inimeste rohked. Tore oli teha ta\u0308istaimset toitu! See hakkas aina rohkem meeldima. Ja mingi hetk leidsin ennast ta\u0308itmas Viljandi folgi toitlustajate avaldust. Kirjeldasin tolles avalduses kohta, mida sel hetkel veel olemas ei olnud, aga teadsin, et tahan vegan toitu pakkuda. Suutsin oma mo\u0303tted avalduses edasi anda ja u\u0308llataval kombel sain mo\u0303ne aja pa\u0308rast positiivse vastuse. See oli hetk millest ko\u0303ik edasine alguse sai. Olin veidi hirmul, aga vo\u0303tsin paberi ette ja hakkasin kirja pandut teostama, veidi enne folki su\u0308ndis ka nimi Veg Machine. Folk sai tehtud ja nimi Veg Machine hakkas kinnituma.PS esimesed u\u0308ritused viisin la\u0308bi enda ehitatud va\u0308rvilises telgis! See oli a\u0308ge aeg.Inimestele meeldis ja positiivne tagasiside andis energiat aina rohkem juurde. Leidsin trucki, milest isa ja vend ehitasid Veg Machine. Esimene aasta ka\u0308isin sellega u\u0308ritustel ja festivalidel."}, {"text_idx": "#000001", "text": "Metsikult palju on kaasa aidanud see, et Veg Machine u\u0308mber on olnud alati toredad ja kaasa elavad inimesed. Igal heal so\u0303nal on suur jo\u0303ud!Samuti olen seda alati teinud loomade nimel ning missioonitundest, ka see on tugev jo\u0303ud mis viib edasi. Olen olnud ligi 10 aastat tulihingeline vegan just eetilistel po\u0303hjustel ja seda on ka Veg Machine!"}, {"text_idx": "#000002", "text": "Maarja Laineviir selgitas ETV saates ``Ringvaade``, et tal on juba olemas toiduauto ning tramm tundus loogilise ja\u0308tkuna. ``U\u0308hel hommik a\u0308rgates na\u0308gin Osta.ee-s, et trammioksjoni lo\u0303puni on veel mo\u0303ned tunnid. Idee tuli koheselt pa\u0308he, et kuna mul masinapere on, siis miks mitte sinna ja\u0308rgmine soetada. Tramm ko\u0303las va\u0308ga-va\u0308ga laheda ideena,`` po\u0303hjendas naine."}, {"text_idx": "#000003", "text": "Paari tunni jooksul pu\u0308u\u0308dis naine saada oma pere no\u0303usse ning uurida, kuidas trammiga hakkama saada. ``Ma la\u0308ksin iga minutiga rohkem o\u0303hinasse, mis allapoole tiksus,`` kirjeldas Laineviir ostuhetke."}, {"text_idx": "#000004", "text": "TLT trammiliiklusteenistuse direktor Andres Va\u0308a\u0308n selgitas, et kui tramm on eluto\u0308o\u0308 a\u0308ra teinud, siis selle vanarauaks saatmine on emotsionaalne otsus. Mu\u0308u\u0308gis olnud tramm so\u0303itis Tallinnas rohkem kui miljon kilomeetrit. ``Meil on olnud pidevalt huvilisi, u\u0308hel on olnud po\u0308o\u0308rasem idee kui teisel. Me otsustasime anda vo\u0303imaluse,`` selgitas Va\u0308a\u0308n, miks tramm maha mu\u0308u\u0308di."}, {"text_idx": "#000005", "text": "Laineviir ostis trammi a\u0308ra 2520 euroga ning tulevikus saab sellest toidukoht. ``Tramm on selline masin, mis to\u0303mbab omale pilgu peale. Mis u\u0308hel toitlustusettevo\u0303tjal veel muud tarvis on, kui et tema peale pilk pidama ja\u0308a\u0308ks,`` oli Va\u0308a\u0308n trammi tulevikuga rahul."}, {"text_idx": "#000007", "text": "Oleme u\u0308mber kolinud Tartu Aparaaditehasesse!"}]